Utslitt hjelpepleier om fotball-lønn: Det er galimatias

Ni av ti som døde med covid-19, hadde kronisk sykdom

Karlsson gir Northug ny sjanse: – Viktig for meg at han var rusfri da han kjørte

Hus på matjord er umoderne, men politikerne sier ja. Hvorfor?

Hvorfor skal vi bygge en bru til 34 milliarder for å erstatte et fungerende kollektivtilbud?

Gjorde storbeslag av øl og sprit i forlatt bil

Jeg vil berømme Midtbyen Management og Trondheim kommune for denne opplevelsen

Ap-veteran: Trist å høre om en kultur som de fleste av oss tar avstand fra

Mener siktet stjal kjetting før han skal ha begått ranet av en

Mener siktet stjal kjetting før han skal ha begått ranet av en

Saken oppdateres.

Folk som så opptaksseremonien, reagerte på synet på Gløshaugen i Trondheim torsdag morgen:

En innringer Adresseavisen har snakket med, reagerer sterkt på synet, og beskriver det som en «motbydelig bøddelseremoni».

- Det er motbydelig å se på. Det er den samme fæle seremonien hver gang. «Sjefene» har munkekapper og er malt svarte i ansiktet. De nye studentene kryper på magen mot den «store sjefen», sier innringeren, og legger til:

- Hele seremonien går ut på å fornedre studentene og få dem til å lystre ordre.

De eldre studentene i kapper har også med seg økser og rep med løkke over skulderen.

Seremonien er en opptaksprøve for nye studenter til linjeforeningen A/F Smørekoppen. Dette er studentforeningen til maskinstudentene ved NTNU.

- Studentene har hatt det gøy

- Vi ser at noen av effektene er blitt oppfattet uheldig, og det tar vi til oss, sier formann Magnus Johannesen i linjeforeningen A/F Smørekoppen.

Han beskriver at de nye studentene må gjøre øvelser som armhevinger og spensthopp under seremonien.

- For vår del er bruken av kostymer for å sette stemningen. Det skal være tydelig at dette ikke er seriøst. Vi prøver å bygge forventninger om at dette skal være moro, at studentene skal være spente og ikke vite hva det går ut på, sier Johannesen.

Tradisjonen med opptaksseremoni går tilbake til det året linjeforeningen ble stiftet for 85 år siden.

- Innholdet i seremonien har endret seg fra å være mer psykisk terror, til å bli en «gymtime», mener Johannesen.

- Tør folk si fra om de ikke vil være med?

- Ja, det gjør de. Vi tar hånd om alle, og det skal være mulig for alle å være med, sier han, og viser til at faddere gir studentene mat og vann underveis og følger opp hvis noen får nok.

- Hvilke verdier ligger bak?

- For oss som studentforening er det noe som kan skape samhørighet innad i klassen og på tvers av alle trinn. Man kan møte noen som har hatt en lignende seremoni for 40 år siden, og sammenligne erfaringer.

Johannesen sier at de hadde en undersøkelse blant studentene etter seremonien i fjor, og dette vil de også gjøre i år.

- 91 prosent svarte at de ville vært med også om det var frivillig. Vi vil jobbe også for å få de siste ni prosentene til å ville være med, derfor gjør vi forbedringer.

- Hva sier studentene etter seremonien i dag?

- De smiler og ler. Underveis er de slitne, men de har hatt det gøy, sier linjeforeningslederen.

LES OGSÅ: Tyvstartet fadderuka

Prorektor: - Skuffet over studentenes dømmekraft

- Jeg er skuffet over studentenes dømmekraft i denne saken,sier prorektor ved NTNU, Berit Kjeldstad, til Adresseavisen.

Rektors kontor var ikke informert om at seremonien skulle foregå i dag.

- Nei, det var vi ikke. Etter den informasjonen jeg har, har de ikke søkt om å få bruke området til dette, sier prorektoren.

- Hva synes dere om at studentene bruker universitetets område til dette?

- Det synes vi ikke noe om. Vi sa jo fra i fjor at vi synes dette er en uheldig opptreden, og seremonien har mye symbolikk i seg som virker svært støtende på mange.

Ansatte ved NTNU har også reagert og henvendt seg til Kjeldstad.

To ganger i året har rektor samtaler med linjeforeningene der opptaksseremonier og fadderuke er blant temaene.

- Vi diskuterer hvordan de kan inkludere alle studenter, og dette er overhodet ikke inkluderende, mener Kjeldstad.

LES OGSÅ: Nå har Trøndelag 15 000 nye studenter

- Vil følge opp saken

Kjeldstad understreker at hun i utgangspunktet ser positivt på linjeforeningenes arbeid i studentmiljøet.

- Det er viktig å få fram at det arbeidet linjeforeningene gjør, er veldig positivt, og de gjør mye bra. Da virker dette mot sin hensikt, sier hun.

I 2014 måtte linjeforeningene svare for seg til NTNUs rektor etter seremonien, skriver Universitetsavisa.

Prorektor Berit Kjeldstad sa da at slik omtale kan bidra til å skade NTNUs omdømme

- Vil du kalle studentene inn til samtale igjen?

- Vi kommer til å følge opp denne saken, sier Kjeldstad.

Linjeforeningsleder Johannessen ønsker ikke å kommentere prorektorens kritikk før han selv har snakket med henne.

LES OGSÅ: Studiestart ved NTNU - se bildene

Naboer reagerte

Seremonier av denne typen har foregått blant Gløshaugen-studentene i flere år. I fjor reagerte mange på seremonien til linjeforeningen Mannhullet i Duedalen, som ifølge naboer lignet en brutal henrettelsesseremoni, skrev Universitetsavisa.

LES OGSÅ: Seksåringer skulle hatt utetime i Duedalen da seremonien foregikk